OpenLLM-France/wikimedia huggingface dataset:
# Kenos

Kenos és el déu creador, organitzador, terraformador i civilitzador a la mitologia selknam, sent la deïtat més important després de Temáukel. Va ser el primer dels howenh a habitar la Terra, després de ser enviat per Temáukel des de la Cúpula Celeste, al Wintek, a la Terra primitiva, amb la missió d'organitzar-la. És descrit com un ésser de caràcter noble i conducta irreprotxable.

## Descripció

En analitzar la cultura pròpia del poble selknam, classificats per Rodolfo Casamiquela i altres autors com tehueltxes insulars, es postula que Kenos és una quasi segura variant del nom de la deïtat tehueltxe Kóoch, o que en tot cas, ambdues deïtats comparteix una arrel comuna, si bé per als tehuetxes continentals Kóoch és el principi creador primigeni, mentre que el Kenos insular és fill de Temáukel. També s'ha postulat, que potser hi podria haver igualment alguna possible relació amb el mite de K'aux.

## Mitologia
### Origen celestial

Kenos no té pares o altres parents, contrari a la creença que aquest seria fill de Temáukel. No obstant això, els relats coincideixen que Kenos va ser enviat per aquest a la Terra primitiva des de la Cúpula Celeste.
Un cop Kenos va haver abandonat el món terrenal, va pujar al cel i es va transformar en Aldebaran.

### Déu creador

Kenos va ser enviat per Temáukel des de la Cúpula Celeste a la Terra primitiva, amb la missió d'organitzar-la. Se li atribueix la creació dels howenh o avantpassats mitològics dels selknam, sent ell mateix el primer d'ells, els qui donarien a la Terra el seu aspecte actual. Quan va haver organitzat la natura, va crear els primers avantpassats del poble selknam a partir del fang que va modelar, donant-li la forma dels genitals masculins i femenins, els quals, en copular, van originar els primers éssers humans.
Segons el mite, Kenos a més tindria la capacitat de rejovenir a si mateix i als qui els ho demanaven. D'aquesta manera, durant l'era dels howenh no existia la mort com a tal, sinó que aquesta era transitòria, com una mena de letargia. Després del període esmentat, els avantpassats tornaven a aixecar-se, convertint-se en algun element de la natura.

## Referències

* 1 2 3 4 Gusinde, M. «Los indios de Tierra del Fuego. Tomo primero volumen II. Los Selk'nam» ( PDF) (en castellà). Memoria Chilena.
* 1 2 Coloane, 1995.
* 1 2 «Cosmogonía Selknam, Kenos» (en castellà). Pueblos originarios. Arxivat de l'original el 2015-01-09. [Consulta: 13 març 2023].

## Bibliografia

* Chapman, Anne. Fin de un mundo. Los selknam de Tierra de Fuego (en castellà). Pehuén, 1990. ISBN 9789561605657.
* Coloane, F. Velero anclado: crónicas (en castellà). Lom Ediciones, 1995. ISBN 9789567369270.
* Ibatra Grasso, Dick E. Cosmogonia y Mitología Indígena Americana (en castellà). Editorial Kier, 1997, p. 65. ISBN 9789501700640.
# Kensaku Omori

Kensaku Omori (japonès: 大森健作) (Seiyo, 21 de novembre de 1975), és un exfutbolista japonès.
Comença la seua carrera professional al Yokohama Marinos el 1994. Ha jugat als clu}bs Kashima Antlers, Kyoto Purple Sanga, Consadole Sapporo, Cerezo Osaka i Tokushima Vortis i es va retirar a finals de la temporada 2007.
L'abril de 1995, va ser seleccionat per la selecció nacional sub-20 del Japó per al Campionat Mundial juvenil de 1995.

## Referències

* ↑ J.League Data Site (japonès)
* ↑ Kensaku Omori, Fitxa a Transfermarkt (anglès)
* ↑ «FIFA». Arxivat de l'original el 2020-06-08. [Consulta: 8 juny 2020].
# Kenosha

Kenosha és una població dels Estats Units a l'estat de Wisconsin. Segons el cens del 2009 tenia 97.856 habitants.

## Demografia

Segons el cens del 2000, Kenosha tenia 90.352 habitants, 34.411 habitatges, i 22.539 famílies. La densitat de població era de 1.465,1 habitants per km².
Dels 34.411 habitatges en un 34,1% hi vivien nens de menys de 18 anys, en un 47,1% hi vivien parelles casades, en un 13,9% dones solteres, i en un 34,5% no eren unitats familiars. En el 28,4% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,2% tenia menys de 18 anys, un 10,1% entre 18 i 24, un 31,5% entre 25 i 44, un 19% de 45 a 60 i un 12,2% 65 anys o més.
L'edat mediana era de 34 anys. Per cada 100 dones de 18 o més anys hi havia 93,2 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personalitats notables

* Orson Welles. Actor, director, guionista i productor de cinema.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kenosha» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Kenosha». American Fact Finder. Oficina del Cens dels Estats Units, 12-01-2010.
# Katrine Aalerud

Katrine Aalerud (Vestby, 4 de desembre de 1994) és una ciclista de carretera noruega que corre des del 2020 al Movistar.

## Biografia

Aalerud practicava equitació; però el 2013 va deixar-ho i va començar a practicar el ciclisme a les files de l'IK Hero. El 2017 va passar a professional amb el Hitec Products noruec i l'any següent al Virtu Cycling Women, equip amb què va córrer dues temporades. El 2020 va fitxar pel Movistar i va aconseguir la seva primera victòria professional, en imposar-se al campionat de Noruega de ciclisme en contrarellotge, competició que va revalidar l'any següent, temporada durant la qual també va guanyar la reVolta.

## Palmarès

2016
* 3a al Campionat de Noruega de ciclisme en ruta
2017
* 3a al Campionat de Noruega de ciclisme en contrarellotge
* 2a al Campionat de Noruega de ciclisme en ruta
2019
* 2a al Campionat de Noruega de ciclisme en contrarellotge
2020
* Campiona de Noruega de contrarellotge
2021
* Campiona de Noruega de contrarellotge
* Campiona de la reVolta
* 3a de la Setmana Ciclista Valenciana
2022
* 2a al Campionat de Noruega de ciclisme en contrarellotge
2023
* 1a a la Volta a Andalusia
2024
* Campiona de Noruega de contrarellotge

## Referències

* 1 2 «Katrine Aalerud». Arxivat de l'original el 2018-09-23. [Consulta: 21 gener 2023].
* 1 2 3 «Katrine Aalerud | Movistar Team» (en castellà). Movistar Team. [Consulta: 21 gener 2023].
* 1 2 TV3. «Telenotícies - Victòria de la noruega Katrine Aalerud a La reVolta». [Consulta: 21 gener 2023].
# Kermit the Frog

Kermit the Frog, —o la Granota Kermit, o Granota Gustau, és probablement el personatge més famós de Jim Henson.
Presentat el 1955, Kermit és protagonista de nombroses produccions dels Muppets, sobretot, Sesame Street i The Muppet Show, així com en altres sèries de televisió, pel·lícules, especials i anuncis de serveis públics al llarg dels anys. Henson va interpretar a Kermit fins a la seva mort el 1990; Steve Whitmire va interpretar Kermit des d'aquell moment fins al seu acomiadament el 2016. Actualment, Kermit és a càrrec de Matt Vogel. També li va donar veu Frank Welker a Muppet Babies i ocasionalment en altres projectes d'animació, i Matt Danner en el reinici de la mateixa sèrie el 2018.
Kermit va interpretar els èxits "Bein 'Green" el 1970 i "Rainbow Connection" el 1979 per a The Muppet Movie, el primer llargmetratge dels Muppets. "Rainbow Connection" va arribar al número 25 del Billboard Hot 100. La mirada i la veu icòniques de Kermit són reconegudes a tot el món des de llavors, i el 2006 es va acreditar al personatge com a autor de Before You Leap: A Frog's Eye View of the Greatest Lessons Lessons of Life, una "autobiografia" explicada des de la perspectiva del mateix personatge.
És el personatge més reeixit dels Muppets. La seva promesa és Miss Piggy, i com ell mateix s'autodefineix, és "el reporter més bromista de Barri Sèsam".

## Història i desenvolupament

Kermit va aparèixer per primera vegada el 9 de maig de 1955, a l'estrena de Sam and Friends de WRC-TV. Aquest prototip de Kermit va ser creat a partir d'un abric de primavera descartat pertanyent a la mare de Henson i dues meitats de pilotes de ping pong per als ulls.
Inicialment, Kermit era una criatura. Posteriorment va fer diverses aparicions a la televisió abans que es creés la seva condició de granota. Al seu moment, se li va afegir un collet per fer-lo semblar més gran i per ocultar la costura entre el cap i el cos.

## Referències

* ↑ BashBang Productions Inc. www.bashbang.com. «The Jim Henson Company». Henson.com. Arxivat de l'original el 2016-10-26. [Consulta: 24 abril 2014].
* ↑ Parker, Ryan. «Longtime Kermit the Frog Voice Actor Replaced After 27 Years» (en anglès). The Hollywood Reporter, 10-07-2017. Arxivat de l'original el 12 juliol 2017. [Consulta: 25 agost 2019].
* ↑ Siemaszko, Corky «Kermit the Frog first debuted as minor TV puppet in 1955» (en anglès). New York Daily News, 09-05-2012. Arxivat de l'original el 17 juny 2016 [Consulta: 25 agost 2019].
* ↑ Zongker, Brett «Original Kermit the Frog donated to Smithsonian» (en anglès). USA Today, 25-08-2010. Arxivat de l'original el 13 març 2014 [Consulta: 25 agost 2019].
* ↑ Feldmar, Jamie. «Muppets Scandal: Kermit Was Once...A Lizard!» (en anglès). Gothamist, LLC. Arxivat de l'original el 26 gener 2016. [Consulta: 25 agost 2019].
# Kernascléden

Kernascléden (en bretó Kernaskledenn) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 379 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 480 | 468 | 468 | 434 | 382 | 355 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Jacques Tromilin | |
# Königssee

El Königssee és un llac alemany d'origen glacial situat als Alps, a l'extrem sud-est de l'estat de Baviera. Dintre del terme municipal de Schönau am Königssee, al districte de Berchtesgadener Land a l'Alta Baviera, prop de la frontera amb Àustria. El seu nom significa literalment llac del rei. La seva superfícies és d'uns 5,218 km², fa una 6,30 km de llarg, 1,05 km d'amplada màxima i té una fondària màxima de 190 m, essent el llac més profund d'Alemanya. Excepte per la banda sud, on hi ha la població de Schönau am Königsee i per on surt el seu emissari, el riu Königsseer Ache, és envoltat per escarpades muntanyes alpines, incloent-hi el Watzmann.
El llac és conegut per la puresa i transparència de les seves aigües, s'anuncia com el llac més net d'Alemanya. Per aquesta raó, des de 1909, només el poden travessar embarcacions amb motor elèctric o a pedals. El llac i els seus voltants són un important atractiu turístic.
# Köniz

Köniz és un municipi del cantó de Berna (Suïssa), situat al districte de Berna.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Königssondergau

El Königssondergau (també "Königssundragau"), equiparat al Rheingau sovint sense cap raó, era a la riba del nord de l'alt Rin a la regió al voltant de Wiesbaden i corresponia l'antic districte d'administratiu romà de Civitas Mattiacorum. El nom "Kunigessuntera" està documentat per primer cop l'any 819. Un agent fiscal com a funcionari més alt residia al Wiesbaden actual, els agents inferiors residien a Biebrich i a Mosbach (avui part de Biebrich).
La comarca (pagus, alemany gau) existia probablement ja al començament de la dominació de Carlemany (després del771) com a propietat del rei franc i els seus hereus. Després d'això fou dividida en tres parts doncs l'antiga província del Rin alemànica que n'era part va formar en part el "Unterrheingau" (que conservava el nom de Rheingau i en part al Oberrheingau al sud del Baix Main. Llavors el Königssondergau va quedar format per l'àrea de Kemel i Bärstadt a l'oest, començant al Walluf, i passava a l'est fins a Hofheim i Eppstein, amb el Kriftel com a límit de l'est. Al nord el Taunuskamm i l'antic Limes romà formaven el límit; i al sud era el Rin. Contigus eren a l'oest la província del Rin inferior (Unterrheingau o Nierderrheingau), al nord-est el Niddagau, a l'est la Maingau, i al sud-oest la província del Oberrheingau.
L'administració de la província de domini reial era a la mà del comte de província la cort ("curtis") del qual era al castell de Wiesbaden (avui al Hessen). Als segles ix i x es va construir una torre ("castrum"), que s'ampliava a l'edat mitjana.
Els ingressos de la província pertanyien al rei franc que la utilitzava per al finançament de la seva cort. Algunes parts de la comarca, localitats i castells es donaven en feu als Gefolgsleute. Amb el pas del temps també algunes parts es donaven a l'Arquebisbat de Magúncia (com els llocs Oestrich, Geisenheim, Rüdesheim am Rhein i Lorch per diploma de l'emperador Otó II del 983, o foren venudes també a altres propietaris. L'emperador Otó III va donar el 991 en feu Biebrich i Mosbach a l'abadia de Selz a l'Alsàcia. Les donacions i les concessions feudals afavorien també als nobles i als comtes, i ja al segle xii la casa de Nassau mantenia drets comtals al voltant de Wiesbaden. Enric II de Nasau, comte de Nassau (1198-1251) va adquirir el protectorat imperial de Wiesbaden i Königssondergau el 1214 com a feu imperial. També els senyors d'Eppstein penetraven a la província, on es convertien en adversaris dels comtes de Nassau, pel l'adquisició del dret de protecció (Vogteirechten) i la compra d'Erbschaften.

## Enllaços externs

* Andreas Schmidt-von Rhein: Der Königssondergau im Mittelalter
# Khàlaf ibn Mulàïb

Khàlaf ibn Mulàïb al-Aixhabí Sayf-ad-Dawla (àrab: خلف بن ملاعب الأشهبي سيف الدولة, Ḫalaf ibn Mulāʿib al-Axhabī Sayf ad-Dawla) fou emir de Homs a finals del segle xi, i després d'Afamiya del 1096 al 1106.
Acusat de diverses malifetes incloent bandidatge, i de matar el xerif Ibrahim al-Haiximí durant el setge de Salamiya, les queixes van arribar al soldà seljúcida Màlik-Xah I, que va enviar a la zona al seu germà Tútuix I, sobirà de Damasc; aquest, junt amb altres senyors sirians, es va apoderar d'Homs, i Khàlaf fou enviat presoner al sultà a Isfahan tancat en una garjola de ferro. Va romandre empresonat fins a la mort del sultà el 1092.
La vídua de Màlik-Xah el va alliberar i es va refugiar amb l'amir al-juyuix al-Àfdal al Caire. El 1095 o 1096 la ciutat d'Afamiya va demanar un nou governador al califa fatimita i aquest va designar (o almenys proposar) a Khàlaf. D'altra banda Homs va passar a Janah-ad-Dawla, antic atabeg de Ridwan (Ridwan va morir el 10 de desembre de 1113).
Khàlaf va governar Afamiya segurament com a vassall fatimita, fins al 3 de febrer de 1106 quan fou mort per uns sicaris ismaïlites per oposar-se al nou daï ismaïlita de Síria Abu-Tàhir (que va succeir a al-Hàkim al-Munàjjim quan va morir el 1103), que es va apoderar llavors de la ciutat per mitjà del daï Abu-l-Fat·h, però els croats (Tancred d'Antioquia) aliats a Mussa ibn Mulàïb, germà de Khàlaf, van conquerir la ciutat el 14 de setembre després d'un primer setge fracassat.

## Bibliografia

* Encyclopaedia of Islam. Second Edition, Brill Publishers, Leiden, s.v. «K̲h̲alaf b. Mulāʿib al-As̲h̲habī».

## Enllaços externs

* www.ismaili.net (anglès)
* wwww.imperiobizantino.it Arxivat 2016-03-03 a Wayback Machine. (italià)
# Evatle

Evatle és el nom dels següents personatges:
* Evatle (Evathlus, Εὔαθλος), orador i declamador grec, nascut a Atenes, que és esmentat per Aristòfanes. Fou atacat per Plató i per Cratí.
* Evatle, atenenc que estudià oratòria de Protàgores.
# José Montero García

José Montero García (Astúries, 3 de març de 1942) ha estat un polític català, regidor municipal i diputat al Parlament de Catalunya en el període 1979-1984.D'origen asturià ha passat gran part de la seva vida a Ripoll.

## Biografia

Estudià graduat social. El 1960 entrà a treballar a la RENFE i fou destinat a Ripoll (Ripollès), on fou nomenat cap d'estació. A mitjans de la dècada del 1970 es va afiliar a la UGT i al PSC. A les eleccions municipals de 1979 fou escollit regidor, tinent d'alcalde i president de la Comissió de Cultura de l'Ajuntament de Ripoll. A les eleccions al Parlament de Catalunya de 1980 fou elegit diputat per la circumscripció de Girona. Durant el seu mandat fou membre de la comissió de Política Social i de la Comissió d'Agricultura, Ramaderia i Pesca del Parlament de Catalunya. No es va presentar a la reelecció a les eleccions al Parlament de 1984.
El 1981 va protagonitzar una polèmica per unes suposades declaracions seves publicades al diari asturià La Nueva España l'11 de gener d'aquell any on deia que "s'estava catalanitzant molt de pressa" perquè hi havia diputats que abandonaven l'hemicicle quan parlava ell, que sempre ho feia en castellà i que no volia fer-ho en català; que havia estat elegit diputat perquè els calia "un català d'adopció i els calia per demanar autonomia" i que els seus fills no volien tornar a Catalunya perquè "se sentien desplaçats". Un extracte d'aquesta entrevista fou reproduïda el 18 de febrer a El Noticiero Universal i provocà una gran indignació a Ripoll. El 28 de febrer José Montero va desmentir les declaracions i va afirmar que havien estat tergiversades.

## Referències

* ↑ Diputats del Parlament de Catalunya en la I Legislatura p. 80
* ↑ Candidats del PSC a la circumscripció de Girona Arxivat 2014-12-13 a Wayback Machine., 1984
* ↑ Entrevista a José Montero Arxivat 2014-12-13 a Wayback Machine. a la revista El Ripollès, 28 de febrer de 1981, p. 8-9
# Mal·lèol

El mal·lèol en anatomia és una eminència òssia de les dues que formen el turmell. Hi ha el mal·lèol extern o mal·lèol del peroné, i el mal·lèol intern o mal·lèol de la tíbia.
# Can Maristany

«Can Maristany» té aquests significats:
* Can Maristany (Mediona), masia a l'Alt Penedès
* Can Maristany (Premià de Mar), casa al Maresme
* Cal Maristany (Sant Cugat del Vallès), casa al Vallès Occidental
* Cal Maristany (Subirats), casa a l'Alt Penedès
# Augusto Mesquitela Lima

Augusto Mesquitela Lima (Mindelo, 10 de gener de 1929 — Lisboa, 14 de gener de 2007) fou un antropòleg i escriptor capverdià.
Publicà més de 30 treballs científics i 25 llibres, entre els quals es troba Uma Leitura Antropológica da Poética de Sérgio Frusoni. Era considerat el degà dels antropòlegs capverdians, reconegut internacionalment com a especialista en art de l'Àfrica Central.

## Biografia

Mesquitela Lima era net de Bernardo Mesquitela, governador de Cap Verd l'any 1913. Estudià al Liceu do Mindelo i inicià la seva carrera de funcionari colonial, l'any 1949, com a comptable de la Duana de Cap Verd. L'any 1952 fou destinat a Angola com a responsable de l'oficina d'Inspecció dels Serveis Administratius i Negocis Indígenes. Continuà els seus estudis a Lisboa l'any 1959 a l'Instituto Superior de Ciências Sociais e Política Ultramarina. Format en Estudis Polítics i Socials d'Ultramar, fou destinst a l'Institut d'Investigació Científica d'Angola, en concret a Luanda, on exercí com a director del Museu d'Angola. Va fundar el Museu do Dundo, en la província de Lunda Norte, a l'est d'Angola, on va estudiar diversos grups ètnics, en especial els kyaka.
Va tornar a Portugal després de la Revolució del 25 d'abril de 1974. A partir de 1975 va passar a ser docent a la Universitat Nova de Lisboa, on fou professor catedràtic i jubilat com a professor d'Antropologia cultural de la Facultat de Ciències Sociais i Humanes.
L'any 1977 es va doctorar a la Universitat de París X - Nanterre. També a París va treballar amb grans noms de l'antropologia mundial com Claude Lévi-Strauss o Roger Bastide. L'any 1978 va crear el Departament d'Antropologia a la Universitat Nova de Lisboa, així com l'Institut d'Estudis Africans.
En el moment de la seva mort, Mesquitela Lima era director de l'Institut Superior de Gestió. Morí a causa d'una pneumònia.

## Obres

* Mesquitela Lima, Augusto; Martinez, Benito; Lopes filho, João. Introdução à antropologia cultural. 9a edició. Presença, 1991. ISBN 972-231281-2.

## Referències

* 1 2 «Ministério da Cultura expressa "profundo pesar" pela morte de Mesquitela Lima». A Semana Online, 15-01-2007 [Consulta: 7 juliol 2016]. «Còpia arxivada». Arxivat de l'original el 2016-08-18. [Consulta: 7 juliol 2016].
* 1 2 Leitão, Otília «Postal de Lisboa». A Semana Online, 16-01-2007. Arxivat de l'original el 18 d’agost 2016 [Consulta: 7 juliol 2016]. Arxivat 18 August 2016$^{[Datemismatch]}$ a Wayback Machine.
# Asopi

Asopi (en llatí Asopius, en grec antic Ἀσώπιος "Asòpios") fou un militar grec, fill de Formió d'Atenes i net d'Asopi, que va viure al segle v aC, i va lluitar, com el seu pare, a la Guerra del Peloponès.
A petició dels acarnanis, els seus aliats, que volien un membre de la família de Formió com a comandant de les seves tropes, va ser enviat pels atenencs després de les victòries navals del seu pare, a Naupacte l'any 428 aC. Va morir poc després en un atac fracassat a la costa de Lèucada, segons diu Tucídides.

## Referències

* ↑ 2.Asopius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 386
# Assert.h

assert.h és un fitxer de capçalera de la biblioteca estàndard C. Defineix l'assert de macro del preprocessador C i implementa l'asserció en temps d'execució a C.
assert.h es defineix a ANSI C com a part de la biblioteca estàndard C. En el llenguatge de programació C++, assert.h i < cassert > estan disponibles; tots dos són funcionalment equivalents.

## Ús

La macro assert implementa l'asserció en temps d'execució. Si l'expressió és falsa, la macro imprimirà un missatge a stderr i cridarà abort, definit a stdlib.h. El missatge inclou el nom del fitxer d'origen i el número de línia d'origen de les macros __FILE__ i __LINE__, respectivament. Des de C99, el nom de la funció la instrucció assert s'inclou com a (__FUNC__) i la pròpia expressió. A ANSI C, l'expressió de la macro assert es defineix com a enter signat, encara que es pot utilitzar qualsevol expressió que es pugui convertir implícitament a un enter signat. A C99, la macro assert permet explícitament qualsevol tipus escalar. Dos usos comuns de la macro assert són per afirmar que un punter no és nul i per assegurar-se que un índex de matriu és dins dels límits.
A continuació es mostra un programa que utilitza la amcro assert. Aquest programa sempre avaluarà punter com a fals, com a pointer és un punter nul i no apunta a una ubicació de memòria vàlida:
En compilar el programa i executar-lo, sortirà un missatge semblant al següent:
La definició de l' assert</link> la macro canvia en funció de la definició d'una altra macro, NDEBUG. Si NDEBUG es defineix com un nom de macro, la macro assert es defineix com #define assert(ignore) ((void)0), d'aquesta manera, la macro no avalua l'expressió. L'ús de NDEBUG pot afectar el comportament general d'un programa si un o més assert les declaracions contenen efectes secundaris, ja que aquestes declaracions no s'avaluen.
La macro assert no inclou cap missatge d'error. No obstant això, l'operador de coma es pot utilitzar per afegir-lo a l'expressió impresa, com a assert (( "Not Orwellian" , 2 + 2 == 5 )).

### static_assert

La macro static_assert, afegida a C++11, té un propòsit similar a la macro assert. A diferència de la macro assert, static_assert s'executa en temps de compilació i no en temps d'execució. La implementació original utilitzava hacks de plantilles. La macro static_assert pren una expressió constant que es pot convertir en un literal booleà i un literal de cadena; si l'expressió falla, es retorna el literal de cadena, en cas contrari, la macro no té cap efecte. En C++17, aquest missatge d'error d'asserció es va fer opcional i el missatge posterior s'omet si no s'especifica.

## Referències

* ↑ «assert.h(0p) - Linux manual page» (en anglès). [Consulta: 17 desembre 2023].
* ↑ «Linux Programmer's Manual» (en anglès), August 25, 2002. [Consulta: March 14, 2023].
* ↑ Reekie, John. «How to use assertions in C» (en anglès). University of California, Berkeley, December 7, 1995. [Consulta: March 14, 2023].
* ↑ «assert.h (GNU Gnulib)» (en anglès). [Consulta: 17 desembre 2023].